LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2002 M. LIEPOS 12 D. NUTARIMO NR. 1129 „DĖL NEKILNOJAMOJO TURTO REGISTRO NUOSTATŲ PATVIRTINIMO“ PAKEITIMO

2008 m. kovo 26 d. Nr. 290

Vilnius

Lietuvos Respublikos Vyriausybė nutaria:

1. Pakeisti Nekilnojamojo turto registro nuostatus, patvirtintus Lietuvos Respublikos Vyriausybės 2002 m. liepos 12 d. nutarimu Nr. 1129 „Dėl Nekilnojamojo turto registro nuostatų patvirtinimo“ (Žin., 2002, Nr. 72-3077; 2006, Nr. 41-1476; 2007, Nr. 30-1101, Nr. 67-2616):

1.1. Išdėstyti 9.7 punktą taip:

„9.7. rengia ir spausdina iš registro centrinio duomenų banko registro informacinius išrašus apie nekilnojamojo daikto, daiktinių teisių, šių teisių suvaržymų, juridinių faktų įregistravimą registre (toliau vadinama – registro išrašas), pažymas, spausdina registro tvarkymo įstaigos registro centriniame duomenų banke saugomus duomenis ir išduoda juos fiziniams ir juridiniams asmenims;“.

1.2. Išdėstyti 9.9 punktą taip:

„9.9. rengia iš registro centrinio duomenų banko registro pažymas sandoriams apie įregistruotus nekilnojamuosius daiktus ir daiktines teises į juos, šių teisių suvaržymus ir juridinius faktus (toliau vadinama – pažyma sandoriui) arba nekilnojamojo daikto kadastro ir registro duomenis elektroninio dokumento pavidalu nekilnojamojo turto sandoriui atlikti;“.

1.3. Išdėstyti 11 punktą taip:

„11. Prašymą įregistruoti nekilnojamąjį daiktą ir (ar) nuosavybės teises į jį paduoda daiktą įgijęs asmuo teritoriniam registratoriui.

Prašymą įregistruoti kitas daiktines teises, tų teisių suvaržymus, juridinius faktus teritoriniam registratoriui pateikia šių teisių turėtojas ar asmuo, suinteresuotas jų įregistravimu.“

1.4. Išdėstyti 12 punktą taip:

„12. Tais atvejais, kai daiktinė teisė į nekilnojamąjį daiktą, šios teisės suvaržymai, juridiniai faktai atsiranda nuo notarine forma patvirtinto sandorio sudarymo arba kai išduodamas paveldėjimo teisės liudijimas ir (ar) nuosavybės teisės liudijimas ir notarine forma patvirtintus dokumentus, patvirtinančius daiktinių teisių, šių teisių suvaržymų, juridinių faktų atsiradimą, naudojant registro tvarkytojo programinę įrangą yra galimybė parengti elektroninio dokumento pavidalu, šių nuostatų 11 punkte nurodytų asmenų rašytinis prašymas įregistruoti daiktines teises, šių teisių suvaržymus, juridinius faktus ir dokumentai, patvirtinantys daiktinių teisių, šių teisių suvaržymų, juridinių faktų atsiradimą, teritoriniam registratoriui gali būti perduodami iš notaro biuro nuotolinio ryšio priemonėmis (toliau vadinama – per notarą).

Šio punkto pirmojoje pastraipoje nurodytais atvejais asmenų rašytinį prašymą įregistruoti daiktines teises, šių teisių suvaržymus, juridinius faktus notaras teritoriniam registratoriui perduoda ne vėliau kaip per 24 valandas nuo sandorio patvirtinimo ar paveldėjimo teisės liudijimo ir (ar) nuosavybės teisės liudijimo išdavimo.“

1.5. Išdėstyti 13 punktą taip:

„13. Prašymą įregistruoti įmonių dovanojimo, pirkimo–pardavimo ar nuomos sutartis teritoriniam registratoriui pateikia įgaliota institucija ar jų įregistravimu suinteresuotas asmuo.“

1.6. Išdėstyti 15 punktą taip:

„15. Prašymas įregistruoti nekilnojamąjį daiktą, daiktinę teisę, daiktinių teisių suvaržymus ir juridinius faktus gali būti pateikiamas asmeniškai, paštu arba šių nuostatų 12 punkto pirmojoje pastraipoje nurodytais atvejais per notarą. Asmens prašymas, perduotas paštu ar per notarą, laikomas pateiktu, jeigu prašyme nurodyta įsipareigojimas apmokėti už atliktus darbus, parengtų dokumentų atsiėmimo vieta arba jų pateikimo būdas ir prie prašymo pridėti šių nuostatų 16 punkte nurodyti dokumentai.

Prašymas pateikti šių nuostatų 78.1.1 punkte nurodytus registro duomenis pateikiamas iš notaro biuro nuotolinio ryšio priemonėmis.

Prašymas pateikti šių nuostatų 78.1.2–78.1.7 punktuose nustatytus registro duomenis gali būti pateikiamas asmeniškai, paštu arba naudojantis nuotolinio ryšio priemonėmis, leidžiančiomis identifikuoti pareiškėją. Asmens pasirašytas prašymas, perduotas paštu, faksimilinio ryšio ar kitokiais telekomunikacijų galiniais įrenginiais, yra pateiktas, jeigu prašyme nurodyta įsipareigojimas apmokėti už atliktus darbus, parengtų dokumentų atsiėmimo vieta arba jų pateikimo būdas, užtikrinta teksto apsauga ir galima identifikuoti pareiškėjo parašą.

Per notarą teikiamų prašymų įregistruoti daiktines teises, šių teisių suvaržymus, juridinius faktus pildymo, jų pateikimo ir notarine forma patvirtintų dokumentų, patvirtinančių daiktinių teisių, šių teisių suvaržymų, juridinių faktų atsiradimą, elektroninio dokumento pavidalu perdavimo teritoriniam registratoriui tvarką nustato Lietuvos notarų rūmai ir Centrinis registratorius, suderinę su Teisingumo ministerija.“

1.7. Išdėstyti 16.2 punktą taip:

„16.2. dokumentai, patvirtinantys daikto įgijimą nuosavybėn, daiktinių teisių, šių teisių suvaržymų, juridinių faktų atsiradimą, įmonių dovanojimą, pirkimą–pardavimą ar nuomą. Notarine forma patvirtinti dokumentai, patvirtinantys daiktinių teisių, šių teisių suvaržymą, juridinių faktų atsiradimą, per notarą teritoriniam registratoriui gali būti pateikiami elektroninio dokumento pavidalu;“.

1.8. Išdėstyti 16.3 punktą taip:

„16.3. dokumentas, patvirtinantis, kad už įregistravimą sumokėtas atlyginimas arba (jeigu prašymas pateikiamas asmeniškai) avansas, kurio dydis – 50 procentų atlyginimo, išskyrus atvejus, kai asmens prašymas teritoriniam registratoriui pateikiamas paštu arba per notarą;“.

1.9. Išdėstyti 16.4 punktą taip:

„16.4. dokumentai, įrodantys asmens, pateikusio prašymą, tapatybę, išskyrus atvejus, kai asmens prašymas pateikiamas per notarą.“

1.10. Papildyti šiuo 221 punktu:

„221. Asmuo, padavęs prašymą įregistruoti daiktines teises, šių teisių suvaržymus, juridinius faktus, turi teisę iki daiktinių teisių, šių teisių suvaržymų, juridinių faktų įregistravimo Nekilnojamojo turto registre atsiimti prašymą raštu kreipdamasis į teritorinį registratorių, priėmusį tą prašymą. Asmuo, atsiimdamas prašymą, nurodo prašymo atsiėmimo motyvus. Už registro tvarkytojo turėtas prašymo vykdymo išlaidas imamas Lietuvos Respublikos Vyriausybės 2007 m. birželio 6 d. nutarimu Nr. 565 „Dėl atlyginimo už nekilnojamųjų daiktų, daiktinių teisių į juos, šių teisių suvaržymų ir su nekilnojamaisiais daiktais susijusių juridinių faktų, įmonių perleidimo ir nuomos sutarčių įregistravimą/išregistravimą dydžių patvirtinimo“ (Žin., 2007, Nr. 67-2615) patvirtintas 10 litų dydžio atlyginimas.“

1.11. Išdėstyti 37 punktą taip:

„37. Kai priimamas sprendimas įregistruoti nekilnojamąjį daiktą ir daiktinę teisę ar daiktinę teisę, daiktinių teisių suvaržymus ir juridinius faktus ir šio sprendimo pagrindu nekilnojamasis daiktas, daiktinės teisės, šių teisių suvaržymai ir juridiniai faktai įregistruojami, prašymą pateikusiam asmeniui išduodamas registro centrinio duomenų banko duomenų pagrindu parengtas registro išrašas. Registro išraše įrašyti duomenys atspindi nekilnojamojo daikto, daiktinių teisių į jį, šių teisių suvaržymų ir įstatymų nustatytų juridinių faktų kadastro ir registro duomenų būklę jų įregistravimo registre momentu. Šis dokumentas nėra pagrindas notariniams nekilnojamojo turto sandoriams sudaryti.

Kai asmuo prašymą įregistruoti daiktinę teisę, daiktinių teisių suvaržymus ir juridinius faktus pateikia per notarą, parengtą registro išrašą teritorinis registratorius gali pateikti notarui nuotolinio ryšio priemonėmis arba prašymą pateikusiam asmeniui išduoti asmeniškai ar išsiųsti paštu. Registro išrašo pateikimo būdas nurodomas asmens prašyme, kuris perduodamas per notarą.

Registro išrašo tvarkymo elektroninio dokumento pavidalu ir notarų atsiskaitymo su registro tvarkymo įstaiga už registro tvarkymo įstaigos paslaugas tvarką nustato Lietuvos notarų rūmai ir Centrinis registratorius, suderinę su Teisingumo ministerija.“

1.12. Išdėstyti 39 punktą taip:

„39. Kai pagal Lietuvos Respublikos nekilnojamojo turto registro įstatymo 29 straipsnį priimamas sprendimas prašymą atmesti arba sprendimo priėmimą atidėti dėl aplinkybių, kurios trukdo įregistruoti daiktinę teisę, registro duomenys nekeičiami, o prašymą padavusiam asmeniui ne vėliau kaip Lietuvos Respublikos nekilnojamojo turto registro įstatymo 26 straipsnio 1 dalyje nustatytais terminais įteikiamas arba išsiunčiamas sprendimas atsisakyti įregistruoti daiktinę teisę arba sprendimo priėmimą atidėti. Kai asmens prašymas pateikiamas per notarą, priimtas sprendimas atsisakyti įregistruoti daiktinę teisę, daiktinės teisės suvaržymus, juridinius faktus arba sprendimo priėmimą atidėti, teritorinis registratorius nuotolinio ryšio priemonėmis perduoda notarui, kuris priimtą sprendimą perduoda prašymą padavusiam asmeniui arba priimtą sprendimą teritorinis registratorius paštu išsiunčia prašymą padavusiam asmeniui ar jam įteikia asmeniškai. Apie priimto sprendimo pateikimo būdą nurodoma asmens prašyme, kuris perduodamas per notarą.“

1.13. Išdėstyti 49 punktą taip:

„49. Žymos apie nuosavybės teisės į nekilnojamąjį daiktą perleidimo sandorius daromos gavus Lietuvos Respublikos nekilnojamojo turto registro įstatymo 17 straipsnyje nurodytą notaro pranešimą. Atskiras Lietuvos Respublikos nekilnojamojo turto registro įstatymo 17 straipsnyje nurodytas notaro pranešimas neperduodamas, kai daiktinės teisės į nekilnojamąjį daiktą įgyjamos nuo notarinės formos sandorio sudarymo ir asmuo per notarą perduoda prašymą įregistruoti daiktines teises teritoriniam registratoriui.“

1.14. Išdėstyti 78.1.1 punktą taip:

„78.1.1. pažymą sandoriui arba nekilnojamojo daikto kadastro ir registro duomenis elektroninio dokumento pavidalu nekilnojamojo turto sandoriui atlikti;“.

1.15. Išdėstyti 78.1.2 punktą taip:

„78.1.2. registro išrašą. Registro išrašas gali būti išduodamas nekilnojamojo daikto savininko ar kito suinteresuoto asmens prašymu gauti informaciją apie įregistruotą nekilnojamąjį daiktą, daiktines teises į jį, šių teisių suvaržymus ir juridinius faktus. Registro išrašas gali būti išspausdintas notaro, jeigu asmuo prašymą įregistruoti daiktinę teisę, daiktinių teisių suvaržymus ir juridinius faktus pateikė per notarą ir registro išrašas notarui buvo perduotas nuotolinio ryšio priemonėmis;“.

1.16. Pripažinti netekusiu galios 78.1.3 punktą.

1.17. Išdėstyti 78.1.6 punktą taip:

„78.1.6. kadastro žemėlapio ištrauką;“.

1.18. Išdėstyti 82 punktą taip:

„82. Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti rengiami savininko ar asmens, priėmusio palikimą, ar jų įgaliotų asmenų prašymu, kuris teikiamas per notarą, o spausdinami notarų biuruose specialia registro tvarkymo įstaigos parengta programine įranga ir naudojantis dokumentų gavėjo autentifikavimo sistema. Prašymų pateikimo, pažymos sandoriui arba nekilnojamojo daikto kadastro ir registro duomenų elektroninio dokumento pavidalu nekilnojamojo turto sandoriui atlikti rengimo ir pateikimo notarams, notarų autentifikavimo ir atlyginimo už registro tvarkymo įstaigos suteiktas paslaugas tvarką nustato Centrinis registratorius ir Lietuvos notarų rūmai, suderinę su Teisingumo ministerija.

Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti nerengiami, kai nekilnojamojo daikto kadastro duomenys, įrašyti registro centriniame duomenų banke, neatitinka faktinių nekilnojamojo daikto kadastro duomenų, kurie užfiksuoti kadastro duomenų byloje, žemės sklypo ribos nepažymėtos kadastro žemėlapyje, taip pat kai registre padaryta žyma apie įregistruoto nekilnojamojo daikto, nuosavybės teisių į jį arba atskirų šios teisės sudedamųjų dalių – valdymo, naudojimo ar disponavimo juo – areštą, padaryta žyma, kad pradėta žemės paėmimo visuomenės poreikiams procedūra. Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti gali būti naudojami visų rūšių sandoriams sudaryti, taip pat paveldėjimo ar nuosavybės teisės liudijimams išduoti. Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti tą pačią dieną notaro gali būti panaudoti keliems notariniams veiksmams atlikti, jeigu po pirmojo notarinio veiksmo perleidžiamo turto (jo dalies) savininkas išliko tas pats asmuo arba turto perleidėjas, perleidęs bendrosios dalinės nuosavybės dalį, išliko bendraturčiu. Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti gali būti naudojami tik tame notarų biure (bet kurio iš to biuro notarų), per kurio vieną iš notarų buvo pateiktas pažymos užsakymas.

Registro tvarkymo įstaiga, turimų dokumentų ar duomenų pagrindu nustačiusi, kad nekilnojamojo daikto kadastro duomenys, įrašyti registro centriniame duomenų banke, neatitinka faktinių nekilnojamojo daikto kadastro duomenų, kurie užfiksuoti nekilnojamojo daikto kadastro duomenų byloje, kad žemės sklypo ribos nepažymėtos kadastro žemėlapyje ar prašymo išduoti pažymą arba nekilnojamojo daikto kadastro ir registro duomenis elektroninio dokumento pavidalu nekilnojamojo turto sandoriui atlikti padavimo dieną yra pasikeitę nekilnojamojo daikto vidutinės rinkos vertę sąlygojantys veiksniai, turintys įtakos nekilnojamojo daikto vidutinės rinkos vertei nustatyti, prašymą pateikusiam notarui pažymą sandoriui arba nekilnojamojo daikto kadastro ir registro duomenis elektroninio dokumento pavidalu nekilnojamojo turto sandoriui atlikti parengia ir patvirtina tik po to, kai šių nuostatų 46 punkte nustatyta tvarka duomenys patikslinami. Tais atvejais, kai pagal registre esamus kadastro duomenis galima atlikti nekilnojamojo daikto vertinimą, rengiant pažymą sandoriui arba nekilnojamojo daikto kadastro ir registro duomenis elektroninio dokumento pavidalu nekilnojamojo turto sandoriui atlikti, nekilnojamojo daikto vidutinė rinkos vertė apskaičiuojama ir registro įrašuose patikslinama neatlygintinai. Pažyma sandoriui arba nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti rengiami ir pasirašomi teritorinio registratoriaus įgaliotų darbuotojų, kuriems suteikta registratoriaus eksperto, vyresniojo registratoriaus ar registratoriaus kvalifikacinė kategorija, elektroniniu parašu, yra griežtos atskaitomybės (turi unikalų numerį), registruojami ir galioja 30 kalendorinių dienų nuo jų parengimo dienos. Šių dokumentų rengimo tvarką ir formą nustato Centrinis registratorius.“

1.19. Pripažinti netekusiu galios 821 punktą:

1.20. Papildyti šiuo 86.21 punktu:

„86.21. už nekilnojamojo daikto kadastro ir registro duomenų parengimą elektroninio dokumento pavidalu nekilnojamojo turto sandoriui atlikti – 50 procentų atlyginimo, nustatyto šių nuostatų 86.2 punkte;“.

1.21. Išdėstyti 86.5 punktą taip:

„86.5. už kadastro žemėlapio ištraukos išspausdinimą iš duomenų banko: A4 formato – 10 litų; A3 formato – 12 litų; A2 formato – 15 litų; A1 formato – 20 litų; A0 formato – 30 litų;“.

1.22. Išdėstyti 90 punktą taip:

„90. Pažyma sandoriui ir kiti registro dokumentai turi būti parengti ne vėliau kaip per 7 darbo dienas nuo prašymo parengti šiuos dokumentus pateikimo, jeigu šiuose nuostatuose nenustatyta kitaip. Asmenų pageidavimu pažyma sandoriui ir kiti registro dokumentai gali būti parengti ir skubos tvarka.

Jeigu notaras rengia sandorio dokumentus elektroninio dokumento pavidalu, nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti parengiami ir perduodami notarui per darbo dienos 8 valandas, išskyrus tuos nekilnojamojo daikto kadastro ir registro duomenis, kurie nuo perrašymo į registrą pagal Lietuvos Respublikos nekilnojamojo turto registro įstatymo įgyvendinimo įstatymo (Žin., 1997, Nr. 98-2481) 2 straipsnį iki notaro paduoto prašymo parengti šiuos duomenis nebuvo keisti. Šiuo atveju nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti parengiami tais pačiais terminais, kaip ir pažymos sandoriams.

Pažyma sandoriui ar nekilnojamojo daikto kadastro ir registro duomenys elektroninio dokumento pavidalu nekilnojamojo turto sandoriui atlikti rengiami tik registro tvarkymo įstaigai gavus dokumentą, patvirtinantį, kad už duomenų ir dokumentų parengimą sumokėtas šių nuostatų 86 punkte nustatytas atlyginimas, arba pateiktame per notarą prašyme nurodytas asmens (pareiškėjo) įsipareigojimas apmokėti už atliktus darbus.

Už pažymos sandoriui ir kitų registro dokumentų parengimą skubos tvarka mokamas tokio dydžio priedas:

90.1. jeigu pažyma sandoriui ar kiti registro dokumentai parengiami per 5 darbo dienas, – 30 procentų atlyginimo, nustatyto šiuose nuostatuose;

90.2. jeigu pažyma sandoriui ar kiti registro dokumentai parengiami per 3 darbo dienas, – 50 procentų atlyginimo, nustatyto šiuose nuostatuose;

90.3. jeigu pažyma sandoriui ar kiti registro dokumentai parengiami per 1 darbo dieną, – 100 procentų atlyginimo, nustatyto šiuose nuostatuose.“

2. Pripažinti netekusiais galios:

2.1. Lietuvos Respublikos Vyriausybės 2006 m. balandžio 10 d. nutarimo Nr. 349 „Dėl Lietuvos Respublikos Vyriausybės 2002 m. liepos 12 d. nutarimo Nr. 1129 „Dėl Nekilnojamojo turto registro nuostatų patvirtinimo“ pakeitimo“ (Žin., 2006, Nr. 41-1476) 59 punktą;

2.2. Lietuvos Respublikos Vyriausybės 2007 m. vasario 27 d. nutarimo Nr. 240 „Dėl Lietuvos Respublikos Vyriausybės 2002 m. liepos 12 d. nutarimo Nr. 1129 „Dėl Nekilnojamojo turto registro nuostatų patvirtinimo“ pakeitimo“ (Žin., 2007, Nr. 30-1101) 1.36 punktą.

3. Šis nutarimas įsigalioja nuo 2008 m. gegužės 1 dienos.

Ministras Pirmininkas	Gediminas Kirkilas

Teisingumo ministras	Petras Baguška